# Čestné vyhlásenie k preukázaniu finančných vzťahov

Ja, dolupodpísaný žiadateľ (štatutárny orgán žiadateľa) čestne vyhlasujem, že

* údaje uvedené v tejto žiadosti a všetkých jej prílohách sú pravdivé, presné a úplné;
* **mám** vysporiadané finančné vzťahy s rozpočtami obcí;
* **nemám** evidované nedoplatky poistného na povinné verejné zdravotné poistenie, na sociálne poistenie a na povinných príspevkoch na starobné dôchodkové sporenie;
* **nemám** na rovnaký projekt v minulosti poskytnutú dotáciu od ministerstva;
* dotáciu na tento projekt **nežiadam/žiadam**[[1]](#footnote-1)\* aj od iného subjektu ani mi na tento projekt nebola od iného subjektu dotácia poskytnutá.

V prípade ak žiadateľ žiada na tento projekt dotáciu aj od iného subjektu alebo mu bola na tento projekt dotácia poskytnutá od iného subjektu, uvedie názov a sídlo tohto subjektu a výšku poskytnutej dotácie:

|  |  |  |  |
| --- | --- | --- | --- |
| Poskytovateľ dotácie (názov a sídlo) | Výška dotácie | Dátum podania žiadosti | Stav poskytnutia dotácie (poskytnutá dotácie, resp. schválená, ešte nenačerpaná a pod.) |
|  |  |  |  |
|  |  |  |  |

* **zabezpečím** finančné prostriedky na spolufinancovanie z vlastných zdrojov najmenej vo výške 5% z celkového rozpočtu projektu, a to tak aby nebola jeho implementácia ohrozená;
* v čase podania žiadosti spĺňam podmienky podľa § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „osobitný predpis“)[[2]](#footnote-2);
* mám vysporiadané finančné vzťahy so štátnym rozpočtom;
* nie je voči mne vedené konkurzné konanie, nie som v konkurze, v reštrukturalizácii a nebol proti mne zamietnutý návrh na vyhlásenie konkurzu pre nedostatok majetku;
* nie je voči mne vedený výkon rozhodnutia ;
* na oprávnené výdavky uvedené v projekte nežiadam o inú pomoc, resp. požadovanie inej pomoci je v súlade s pravidlami kumulácie ustanovenými v príslušných právnych predpisoch poskytovania štátnej pomoci a na tieto výdavky v minulosti nebol poskytnutí príspevok z verejných prostriedkov ani z Recyklačného fondu;
* som si vedomý/á skutočnosti, že na dotáciu nie je právny nárok;
* som si vedomý/á zodpovednosti za predloženie úplných a správnych údajov, pričom beriem na vedomie, že preukázanie opaku je spojené s rizikom možných následkov v rámci konania o žiadosti o dotáciu a/alebo implementácie projektu (napr. možnosť odstúpenie od zmluvy, vznik neoprávnených výdavkov)[[3]](#footnote-3).

S ohľadom na podmienky poskytnutia dotácie zároveň čestne vyhlasujem, že:

V zmysle § 5 zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov **sú vyhlásenia priamo uvedené v registračnom formulári resp. žiadosti žiadateľa.**

* spĺňam podmienky poskytnutia dotácie uvedené v príslušnej schéme pomoci *de minimis* (v zmysle prílohy P4.2. Cestne vyhlásenie k minimálnej pomoci;
* **spĺňam** podmienky poskytnutia dotácie uvedené v príslušnej výzve, ako aj podmienky poskytnutia dotácie § 4 zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov;
* spĺňam definíciu mikro, malého a stredného podniku uvedenú v prílohe I nariadenia Komisie (EÚ) č. 351/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. V. EÚ L 187, 26.6.2014) v platnom znení;
* som účtovnou jednotkou v zmysle § 1 zákona č. 431/2002 Z. z. o účtovníctve v znení neskorších predpisov;
* žiadateľ, ani štatutárny orgán, ani žiadny/a člen/ka štatutárneho orgánu, ani prokurista/i, ani osoba splnomocnená zastupovať žiadateľa o poskytnutie dotácie neboli právoplatne odsúdení za niektorý z trestných činov korupcie (§ 328 - § 336b zákona č. 300/2005 Z. z. Trestný zákon v znení neskorších predpisov /ďalej len ako „Trestný zákon“/), trestný čin poškodzovania finančných záujmov EÚ (§ 261 - § 263 Trestného zákona), trestný čin legalizácie príjmu z trestnej činnosti (§ 233 - § 234 Trestného zákona), trestný čin založenia, zosnovania a podporovania zločineckej skupiny (§ 296 Trestného zákona), trestný čin machinácie pri verejnom obstarávaní a verejnej dražbe (§ 266 - § 268 Trestného zákona) a niektorý z trestných činov daňových § 276 - § 278a Trestného zákona);
* žiadateľ, ktorým je právnická osoba, nemá právoplatným rozsudkom uložený trest zrušenia zákazu činnosti v súlade so zameraním projektu a podmienkami výzvy, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
* Nie som evidovaný/á v Systéme včasného odhaľovania rizika a vylúčenia (EDES) ako vylúčená osoba alebo subjekt.

Zároveň, podpisom udeľujem súhlas Ministerstvu investícií, regionálneho rozvoja a informatizáciu SR, so sídlom Štefánikova 15, 811 05 Bratislava so spracúvaním osobných údajov uvedených v Žiadosti o poskytnutie dotácie, v jej prílohách a v sprievodných dokumentoch podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov pre účel súvisiaci s poskytovaním verejných zdrojov. Súhlasím so zverejnením osobných údajov v rozsahu názov žiadateľa, adresa, IČO, názov oprávneného projektu, vrátane povinných príloh, mená a priezviská kandidátov, celkový rozpočet žiadosti, požadovaná výška dotácie.

1. \* ***Nehadiace sa preškrtnite*** [↑](#footnote-ref-1)
2. Žiadateľ najneskôr do schválenia poskytnutia dotácie predloží originály potvrdení, resp. overené kópie potvrdení vymedzených v §8a ods. 5 osobitného predpisu potvrdzujúcich splnenie podmienok podľa § 8a ods. 4 osobitného predpisu. [↑](#footnote-ref-2)
3. Čl. 6 ods. 1 zmluvy o poskytnutí dotácie znie: *„V prípade, že príjemca nepoužije poskytnutú dotáciu v súlade s predmetom a účelom tejto zmluvy, poskytovateľ má právo odstúpiť od tejto zmluvy. Poskytovateľ je tiež oprávnený odstúpiť od tejto zmluvy, ak príjemca uviedol v žiadosti nepravdivé údaje, alebo ak si nesplnil povinnosť vyplývajúcu z tejto zmluvy. Odstúpenie sa doručuje spôsobom uvedeným v článku 5 zmluvy a je účinné dňom doručenia písomného oznámenia o odstúpení od zmluvy príjemcovi. Toto ustanovenie nemá vplyv na povinnosť príjemcu zaplatiť zmluvnú pokutu podľa článku 4 odsek 18 zmluvy, ani na postup podľa § 31 zákona o rozpočtových pravidlách verejnej správy. Uplatnením si zmluvnej pokuty nezaniká nárok na náhradu škody v celom rozsahu.“*. [↑](#footnote-ref-3)